রাজধানীর ধানমণ্ডি গভ: বয়েজ হাই স্কুলের দুর্নীতিবাজ দারোয়ান (এমএলএসএস) লোকমান হোসেনকে গত বছরের ১০ অক্টোবর আরমানীটোলা সরকারি উচ্চ বিদ্যালয়ে বদলি করা হয়েছিল। গত ৩ সেপ্টেম্বর দারোয়ান লোকমান হোসেন পুনরায় ধানমণ্ডি গভ: বয়েজ হাই স্কুলে বদলি হয়ে আসেন। টাকার বিনিময়ে শিফট ও ভর্তি বাণিজ্যের দালাল হিসেবে পরিচিত লোকমানের বদলির আদেশের খবর শুনে ক্ষুদ্ধ হয়েছেন উঠেছেন এই প্রতিষ্ঠানের শিক্ষকরা। দুর্নীতিবাজ লোকমানকে প্রত্যাহারের জন্য মাধ্যমিক ও উচ্চ শিক্ষা অধিদপ্তরের মহাপরিচালকের কাছে আবেদন করেছেন ৫২শিক্ষক। গতকাল লোকমান যোগদান করতে গেলে বাধার মুখে পড়েন বলে জানা যায়।